Apariție inedită a Reginei Elisabeta a II-a, la 94 de ani. Uite-o pentru prima dată într-o videoconferință publică.
Regina Marii Britanii a participat pentru prima dată la o videoconferinţă. Evenimentul a fost dedicat celor care au îngrijit rude sau vecini în timpul epidemiei. După 68 de ani pe tronul Angliei, izolarea o determină pe regină să îmbrăţişeze noile mijloace de comunicare. Protocolul regal a fost adaptat pentru video-conferinţă, monarhul fiind ultimul care a intrat în întâlnire.
Ştii că regina Elisabeta a II-a ocupă tronul Marii Britanii de 68 de ani. Chiar şi acum obligaţiile regale îi mai prilejuiesc experienţe inedite.Regina a participat pentru prima dată la o videoconferinţă, intrând în dialog cu mai multe persoane care au în îngrijire rude sau vecini în timpul epidemiei cu noul coronavirus. Gestul reginei a venit în contextul săptămânii îngrijitorilor, un eveniment dedicat tuturor celor care îngrijesc fără plată persoane aflate în situaţii dificile. Întâlnirea virtuală a respectat protocolul, Elisabeta fiind ultima persoană care a intrat în discuţie şi prima care a părăsit întâlnirea. "E foarte interesant să ascult ce povestiţi. Sunt foarte impresionată de ceea ce aţi reuşit deja şi mă bucur foarte mult că am fost alături de voi astăzi“, a spus Regina.